જયારે એક જાડા અને એક પાતળા ઈલેકટ્રોડની વચ્ચેથી વીજળીનો પ્રવાહ પસાર કરવામાં આવે ત્યારે એક પવન (વિન્ડ) અને એ પવનનો ધક્કો પેદા થાય છે અને પૂરતા પ્રમાણમાં વોલ્ટેજ અપાય તો એક નાના વિમાનને ઊડાડી શકે એટલી તાકાત પેદા થઈ શકે છે. ડો. બેરેટ યુવાન હતા ત્યારે ‘સ્ટાર ટ્રેક’ ટેલિસિરિયલનું ‘સ્ટારશિપ એન્ટરપ્રાઈઝ’ જોઈને તેના જેવું એક શાંત, પહોળું યાન રચવાની ધૂન એમના દિમાગમાં જાગી હતી અને ઘણી મહેનત અને સંશોધન બાદ ‘આયનિક વિન્ડ’ની ટેકનોલોજીમાં આગળ વધવાનું નક્કી કર્યું હતું.